ZAPISNIK

sa sastanka Povjerenstva za osiguranje kvalitete održanog 20. 2. 2012. u 14,00.

Doc. dr. sc. Rafaela Božić kao koordinatorica Povjerenstva za osiguranje kvalitete sazvala je sastanak Povjerenstva u ponedjeljak 20.2. 2012. u 14,00 i predložila sljedeći dnevni red:

DNEVNI RED

1. Analiza *Izvješća Povjerenstva za unutarnju prosudbu* Odjela

2. Vanjski audit

3. Razno

Sastanku su nazočile članice povjerenstva: Doc. dr. sc. Rafaela Božić, Mirela Šušić, prof., Ivona Šimunov, Viktorija Vegar

Nakon prihvaćanja dnevnoga reda uslijedila je rasprava na kojoj je doneseno:

**1. Analiza *Izvješća Povjerenstva za unutarnju prosudbu Odjela***

Povjerenstvo za osiguranje kvalitete može se složiti sa zaključkom Izvješća da Odjel za kroatistiku i slavistiku kontinuirano radi na unaprjeđivanju kvalitete, no još uvijek ima prostora za daljnje napredovanje u svim razmatranim aspektima. Na temelju ovoga Izvješća Povjerenstvo za osiguranje kvalitete usporedit će stanje na Odjelu sa *Zajedničkim kriterijima, mjerilima i standardima kvalitete Sveučilišta u Zadru* odnosno *Kriterijima za prosudbu stupnja razvijenosti i učinkovitosti sustava osiguravanja kvalitete visokih učilišta u RH* (http://www.azvo.hr/images/stories/vanjska\_prosudba/Kriteriji.pdf).

**2. Vanjski audit**

Povjerenstvo će u sklopu tematske sjednice Odjela upoznati članove vijeća odjela sa postupkom vanjskog audita te pripremiti i tablicu stanja o *Kriterijima za prosudbu stupnja razvijenosti i učinkovitosti sustava osiguravanja kvalitete visokih učilišta u RH.*